
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


nummer  18  15.  SEPTEMBER  1922 


71.   AARGANG 


TALE  AF  PRÆSIDENT  CHAS.W.  PENROSE, 

holdt  ved  Konferencen  i  Salt  Lake  City  den  6.  April  1922. 
(Fortsat  fra  Side  261.) 

FRELSERENS  NAVN  ER  JESUS  KRISTUS. 

Med  Hensyn  til  den  anden  Person  i  Guddommen,  som  er 
hentydet  til  i  den  1.  Trosartikel,  vil  jeg  sige,  at  nogle  af  os 
har  den  Vane  at  sige  Kristus,  men  han  er  kaldet  Jesus  Kri- 
stus, dette  er  hans  Navn.  I  det  18.  Kap.  af  Lærdommens  og 
Pagtens  Bog  aabenbarer  Frelseren  selv  sit  Navn  til  os,  det 
Navn,  som  var  givet  ham  af  hans  Fader,  er  Jesus  Kristus. 
Han  er  den  Salvede,  han  er  Forloseren,  han  er  Frelseren,  men 
hans  Navn  er  Jesus  Kristus,  og  naar  vi  siger  i  Jesu  Navn,  saa 
bruger  vi  kun  hans  halve  Navn.  Lad  os  forstaa,  at  vi  er  be- 
falet af  Herren,  at  vi  skulde  gore  alle  Ting  i  Jesu  Kristi  Navn, 
fordi  det  er  Navnet,  som  blev  givet  til  ham  af  hans  Fader,  det 
eneste  Navn  under  Himlen,  hvorved  Menneskene  han  blive 
frelst. 

Vor  Mission  til  Verden  er  at  forkynde,  at  Jesus  Kristus  er 
Jomfru  Marias  Son,  og  Guds  Son,  ja  den  Førstefødte,  og  hans 
fulde  Navn  er  Jesus  Kristus. 


274 

Der  er  mange,  som  er  meget  tankeløse,  naar  de  beder,  idet 
de  siger  i  Jesu  Navn,  Amen.  Vi  hører  del  ofte,  naar  vi  sidder 
for  at  deltage  i  Maaltider,  at  mange  er  meget  tankeløse  i  deres 
Bordbøn. 

Alle  Ordinancer  skulde  udføres  i  Jesu  Kristi  Navn.  Naar 
vi  udfører  Daaben,  saa  udfører  vi  den  formedelst  Myndighed 
og  i  Jesu  Kristi  Navn,  og  naar  vi  velsigner  Brødet  og  Vandet 
i  Nadveren,  saa  bruger  vi  Navnet  Jesus  Kristus,  og  naar  vi 
ordinerer  en  Person  til  en  Grad  af  Præstedømmet,  saa  ordi- 
nerer vi  ham  i  Jesu  Kristi  Navn.  Vi  gør  det  formedelst  hans 
Autoritet,  thi  han  er  Hovedet,  og  Guds  Ord  til  den  hele  Ver- 
den er:  »Denne  er  min  Søn,  den  Elskelige,  hør  ham.« 

Hvis  alle  Jordens  Nationer  var  villige  til  at  høre  ham  og 
lytte  til  hans  Ord,  saa  vilde  alle  vanskelige  Problemer  blive 
løst,  og  Nationerne  vilde  ordne  deres  Forhold  og  komme  til- 
sammen og  oprette  Fred,  thi  Jesus  Kristus  er  den  store  Prins, 
den  store  Fyrste,  og  Tiden  vil  komme,  da  han  vil  regere,  som 
Profeterne  har  sagt,  fra  den  ene  Ende  af  Jorden  til  den  anden. 

Faderens  Ord  til  os  er  at  høre  hans  Søn  Jesus  Kristus;  saa 
lyt  til  dette,  I  Sidste  Dages  Hellige,  hør  ham  og  tag  de 
Aabenbaringer,  som  han  har  givet  til  Kirken,  og  som  er  ind- 
bundne og  kaldes  Lærdommens  og  Pagtens  Bog.  En  ny  Ud- 
gave af  denne  Bog  er  udkommet  og  ordnet  paa  en  meget  til- 
fredsstillende Maade. 

Jeg  ønsker,  at  alle  vil  gøre  sig  bekendt  med,  hvad  Gud 
har  tilkendegivet,  thi  disse  Aabenbaringer  er  alle  kommen 
formedelst  Jesus  Kristus,  han  er  vort  Hoved,  og  alle  Pro- 
feter og  Apostle  og  Kirken  er  under  hans  Ledelse.  Han  har 
sagt  til  os,  som  han  sagde  til  sine  første  Apostle:  »Gaa  ud  i  al 
Verden  og  forkynd  Evangeliet  for  alle  Mennesker,  den,  som 
tror  og  bliver  døbt,  han  skal  blive  salig,  og  den,  som  ikke 
tror,  han  skal  fordømmes.«  Han  har  gentaget  denne  Befaling 
og  gengivet  den  samme  Myndighed  i  vore  Dage,  og  denne 
Myndighed  hviler  paa  alle  Kirkens  Ældster,  der  er  kaldt  som 
Repræsentanter  af  Jesus  Kristus,  og  de   skulde  udføre  alle 

Ting  i  hans  Navn,  og  hans  Velsignelser  vil  følge  dem.  Jeg 
ønsker  at  sige  til  alle,  at  der  er  Værdighed  og  Kraft  i  dette 
Navn,  de  onde  Magter  frygter  for  dette  Navn,  de  staar  mag- 
tesløse, naar  det  bruges  paa  den  rette  Maade.  I  mit  Navn  skal 
I  udkaste  Djævle,  og  I  skal  tale  med  nye  Tunger.  I  skal  lægge 
Hænderne  paa  de  Syge  og  de  skal  helbredes.  Alt  dette  skal 
udfores  i  Forløserens  Navn,  Jesus  Kristus,  Guds  Søn  i  aande- 
lig  og  legemlig  Henseende. 

Jeg  har  været  optaget  med  at  forkynde  Jesu  Kristi  Navn 
i  mange  Aar,  og  i  Løbet  af  den  Tid  har  jeg  fundet,  at  dette 
Navn  har  Magt  og  Kraft  til  at  gøre  godt.  Magt  til  at  udkaste 
Djævle,  Magt  til  at  sprede  Lys  og  er  ledsaget  af  en  Aand,  som 
bringer  Helbred,  Liv  og  Lys,  og  er  det  eneste  Navn  under 
Himlen,  hvorved  Menneskene  kan  blive  frelst.  Forglem  ikke 
dette,  Brødre,  men  brug  dette  Navn  paa  en  værdig  Maade  med 
fuld  Tro  og  Ærbødighed.  Der  er  Mennesker,  som  bruger  dette 
Navn  i  deres  Eder  og  Forbandelser,  dette  er  forkasteligt,  hvor- 
for skulde  vi  ikke  bruge  dette  Navn  paa  den  rette  Maade. 

EVANGELIET  SKAL  PRÆDIKES  FOR  ALLE 
MENNESKER. 
Jesu  Kristi  Evangelium  skal  prædikes  for  alle  Mennesker. 
De,  som  ikke  hører  det  i  dette  Liv,  vil  høre  det  i  Aandernes 
Verden,  nogle  paa  én  Tid  og  andre  paa  en  anden  Tid.  Vi  har 
lært  dette  formedelst  Guds  Aabenbaring  i  disse  Dage.  Alle, 
som  tror  paa  Jesus  Kristus  og  er  døbt,  som  han  blev  døbt,  og 
lever  et  rent  Liv,  har  det  Privilegium  at  døbes  for  dem,  som 
er  gaaet  hinsides  Sløret  uden  at  have  hørt  Evangeliet.  Det  er 
et  stort  og  herligt  Arbejde,  som  udføres  i  Templerne,  der  er 
opført  til  Fordel  for  de  Hensovede. 

EVANGELIETS  FYLDE. 

Der  er  nogle  af  vore  Brødre,  som  har  tilladt  sig  at  gaa  ind 
paa  Vidtløftigheder  med  Hensyn  til  det  evige  Evangeliums 
Fylde.  Det  er  os  meddelt,  at  Mormons  Bog  indeholder  Evan- 

geliets  Fylde,  men  de,  som  ønsker  at  oparbejde  Diskussion 
paa  dette  Omraade,  siger,  at  Mormons  Bog  ikke  indeholder 
nogen  Hentydning  til  de  Dødes  Saliggørelse,  og  at  der  er 
mange  andre  Ting  henhørende  til  Evangeliet,  som  ikke  er 
udviklet  i  Mormons  Bog,  og  dog  er  det  os  fortalt,  at  den  inde- 
holder Evangeliets  Fylde.  Dersom  I  læser  med  Eftertanke  den 
Aabenbaring,  som  findes  i  det  76.  Kap.  af  Lærdommens  og 
Pagtens  Bog,  saa  vil  I  finde,  at  Gud  den  evige  Fader  og  Jesus 
Kristus  hans  Søn  og  den  Helligaand  er  fremstillet  som  3  Per- 
soner i  Guddommen  —  den  store  Treenighed.  Naar  I  tror  paa 
disse  Lærdomme  og  adlyder  de  Ordinancer  og  Principer,  som 
er  omtalt  i  dette  Kapitel,  saa  vil  I  faa  en  Forstaaelse  af,  hvad 
Evangeliets  Fylde  er.  Hvis  I  virkelig  tror  paa  Gud,  den  evige 
Fader,  og  paa  hans  Son  Jesus  Kristus  som  Verdens  Frelser, 
saa  vil  I  følge  ham,  og  saa  vil  I  lære  alt,  som  er  nødvendigt 
at  udføre  for  at  erholde  Frelse  for  de  Levende  og  Forløsning 
for  de  Døde. 

Naar  Folk  tror  og  omvender  sig  og  er  døbt,  og  den  Hellig- 
aand er  dem  meddelt  som  en  Gave,  saa  modtager  de  det  evige 
Evangelium.  Den  Helligaand,  der  udgaar  fra  Faderens  Nær- 
værelse, er  til  Stede  i  det  umaadelige  Rum  som  en  Intelli- 
gens, der  vejleder  og  oplyser  alle,  som  er  modtagelige  for  dens 
Indflydelse.  Naar  den  Helligaand  er  meddelt  Unge  eller 
Gamle,  saa  er  den  et  vedvarende  Vidne  og  en  Inspiration  paa 
Betingelse  af  Trofasthed.  Den  er  en  Kraft  til  Saliggørelse;  ja, 
den  oplyser  ethvert  Menneske,  som  fødes  i  Verden,  i  Sand- 
hed, den  er  Livets  Aand  og  Lys,  men  naar  den  er  meddelt  en 
Person  ved  Haandspaalæggelse,  saa  er  den  som  en  speciel 
Gave. 

Guds  Aand  gransker  alle  Ting,  ja  selv  Guds  Dybheder,  og 
hvis  en  Mand  holder  Præstedømmet,  saa  skulde  han  prædike 
og  administrere  under  Indflydelse  af  den  Helligaand,  som  er 
den  tredje  Person  i  Guddommen. 

Der  er  mange  af  vore  Brødre,  som  har  en  forkert  Opfat- 
telse paa  dette  Omraade,  omendskønt  der  er  talt  og  skrevet 

en  hel  Del,  og  forklaret  mange  Gange,  saa  er  der  dog  Brodre, 
som  ønsker  at  vide,  om  ethvert  Individ  modtager  den  Hellig- 
aand  som  en  Personlighed,  naar  det  er  bekræftet  et  Medlem 
af  Kirken.  Nej,  dette  er  ikke  Tilfældet,  thi  den  Helligaand, 
som  gennemstrømmer  alle  Ting,  ved  hvilken  Gud  har  sagt,  at 
han  har  skabt  alle  Ting,  er  den  Kraft,  som  giver  alle  Ting 
Liv  og  Lys,  ligesom  det  Lys,  der  kommer  fra  Solen,  thi  en- 
hver enkel  Person  modtager  ikke  Solen  som  et  organiseret 
Legeme,  men  paa  samme  Maade  som  Solens  Straaler  oplyser 
alle  Planeter  i  dette  Solsystem. 

DEN  HELLIGAANDS  MEDDELELSE. 

Lad  os  faa  en  klar  Forstaaelse  af  dette  Sporgsmaal.  Naar 
vi  lægger  vore  Hænder  paa  et  Individs  Hoved,  saa  siger  vi: 
Modtag  den  Helligaand,  eller  modtag  den  Helligaands  Gave, 
hvad  er  dette?  Mener  vi  at  sige,  at  naar  vi  bekræfter  et  Indi- 
vid som  et  Medlem  af  Kirken,  at  vi  meddeler  dette  Individ  en 
personlig  Helligaand.  Nej,  aldeles  ikke,  det  er  en  universal 
Aand  paa  et  hojere  Omraade,  som  er  meddelt  ved  Haands- 
paalæggelse.  Denne  Aand  er  i  alle  Ting,  rundt  omkring  alle 
Ting,  og  den  Lov  ved  hvilken  alle  Ting  er  kontrolleret,  og 
ved  hvilken  Gud  kontrollerer  og  regulerer  det  hele  Univers. 

Den  er  en  Gave  fra  Gud,  som  meddeles  et  Individ  som  en 
Vejleder  opad,  indtil  det  naar  Faderens  Bolig.  Denne  Gave  kom- 
mer fra  Gud  og  forer  til  Gud,  jeg  véd  det  som  en  Virkelighed,  ja 
ligesaa  godt  som  jeg  véd,  at  jeg  lever.  Forend  jeg  kom  her  til 
dette  Land  og  modtog  Velsignelserne  i  Herrens  Hus,  havde 
jeg  et  Vidnesbyrd  om,  at  jeg  havde  den  Helligaands  Gave  som 
en  Vejleder  i  min  Tro,  i  mine  Prædikener  og  i  min  Admini- 
stration i  Evangeliets  Ordinancer,  som  jeg  udførte  i  Herrens 
Navn.  Jeg  véd,  at  Guds  Aand  og  Kraft  var  med  mig.  Jeg  véd, 
at  naar  jeg  var  i  vanskelige  Omstændigheder  paa  min  Mis- 
sion ude  i  Verden  og  komplicerede  Problemer  blev  fremstillet 
for  mig,  at  formedelst  Tro  og  Bøn  aabnede  Herren  mine  For- 
standsøjne  ved  Aandens  Lys,  saa  at  jeg  kunde  se,  hvad  der 

var  bedst  at  gøre.  Jeg  véd,  at  Gud  lever.  Jeg  véd,  at  Jesus 
Kristus  af  Nazareth  er  Guds  enbaarne  Son,  formedelst  denne 
Aand.  Jeg  véd,  at  alle  Evangeliets  Ordinancer  er  indført  af 
Gud  til  Fordel  og  Saliggørelse  for  den  menneskelige  Familje. 
Jeg  véd,  at  Lydighed  til  disse  Ordinancer  vil  bringe  Salig- 
gørelse til  de  oprigtige  af  Hjertet  i  den  hele  Verden,  og  lige- 
ledes i  Herrens  belejlige  Tid  til  alle  Folkeslag,  som  befinder 
sig  i  Aandernes  Verden. 

FORTABELSENS  SØNNER. 

Der  er  ogsaa  andre  Ting,  som  mange  Mennesker  beskæf- 
tiger sig  med,  hvilket  jeg  beklager;  f.  Eks.  i  det  76.  Kap.  af 
Lærdommens  og  Pagtens  Bog,  som  er  en  af  de  mest  inter- 
essanteste og  belærende  Aabenbaringer,  som  jeg  nogensinde 
har  læst.  Denne  Aabenbaring  meddeler  os  vor  Faders  Plan 
vedrørende  sine  Børns  fremtidige  Forhold,  og  hvad  Evan- 
geliet er,  samt  at  Navnet  Jesus  Kristus  blev  givet  til  Verdens 
Frelser. 

De  tre  Grader  af  Herlighed  er  fremlagt  meget  klart  i  denne 
Aabenbaring,  og  jeg  haaber,  at  alle  vil  læse  den  med  Op- 
mærksomhed. Den  celestiale  Herlighed  lignes  med  Solen, 
fordi  Solen  er  det  største  lysende  Himmellegeme,  som  vi  ken- 
der noget  til,  og  den  celestiale  Herlighed  er  lignet  med  den. 

Det  terrestriale  Rige  er  lignet  med  Maanen,  fordi  Maanen  er 
den  anden  i  Herlighed,  og  den  tredje  Grad,  som  kaldes  det 
telestiale  Rige,  lignes  med  Stjernerne.  Jesus  Kristus  vil  bringe 
alle  frem  i  Opstandelsen  fra  de  Døde.  Alle  vil  komme  frem, 
efter  at  de  har  betalt  for  deres  Brode,  og  Retfærdighedens 
Krav  er  tilfredsstillet,  og  vil  indtage  den  Stilling  som  de  er 
skikket  til  at  indtage,  saaledes  som  allerede  er  forklaret. 

Morgenrødens  Søn,  en  glimrende  Personlighed  blandt  Aan- 
derne  i  den  celestiale  Verden,  gjorde  Oprør  mod  sin  Fader  og 
prøvede  paa  at  tilrane  sig  den  Herlighed,  som  tilhørte  Guds 
førstefødte   Søn,   og  af  denne  Aarsag  blev  han   udstødt  og 

kastet  ned  paa  denne  Jord  tilligemed  alle  de,  som  sympati- 
serede med  ham,  og  han  blev  kaldt  Fortabelse,  og  Himlene 
græd  over  ham,  da  han  blev  kastet  ud. 

De,  som  formedelst  hans  Magt,  medens  de  er  her  i  Kodet, 
efter  at  have  modtaget  Vidnesbyrd  om,  at  Jesus  er  Kristus 
ved  den  Helligaands  Kraft,  vender  sig  bort  fra  Lyset,  for- 
nægter Gud  den  Almægtige  og  hans  Son,  Jesus  Kristus,  vil 
komme  under  Satans  Herredomme  og  kaldes  Fortabelsens 
Born,  og  er  de  eneste,  over  hvem  den  anden  Død  skal  have 
Magt.  Alle  andre  vil  komme  frem  i  Opstandelsen  fra  de  Dode 
og  ind  i  en  eller  anden  Herlighed  i  de  tre  store  Afdelinger, 
som  er  forklaret. 

Herren  har  sagt,  han  frelser  alle  undtagen  Fortabelsens 
Børn,  de  skal  gaa  bort  med  Djævlen  og  hans  Engle  og  lide  en 
evigvarende  Straf.  Men,  siger  nogen,  vil  de  aldrig  blive  for- 
løst? Herren  har  sagt,  at  det  ikke  er  aabenbaret,  og  at  det  ikke 
vil  blive  aabenbaret,  af  denne  Aarsag  skulde  vi  ikke  spilde 
vor  Tid  paa  dette  Omraade.  Vi  er  af  det  celestiale  Rige,  og 
skulde  prøve  paa  at  overkomme  alle  Svagheder,  som  vi  har 
arvet  fra  vore  Forfædre.  Hvis  I  er  kaldt  til  at  gaa  ud  i  Ver- 
den for  at  forkynde  Evangeliet,  gaa  da  og  forkynd  det,  I  kan 
ikke  faa  nogen  bedre  Bestilling. 

Der  er  Glæde  i  at  forkynde  Evangeliet.  Jeg  møder  næsten 
hver  Dag  Mænd,  som  har  været  paa  Mission  og  er  kommet 
hjem  med  et  Smil  paa  deres  Ansigt.  Kun  en  Gang  imellem  er 
der  en  eller  anden,  som  synes  at  være  nedtrykt  og  utilfreds. 
Jeg  véd,  hvad  Missionsarbejdet  er.  Præs.  Grant  var  venlig 
nok  til  at  hentyde  til  min  Virksomhed  ude  i  Verden.  Jeg  har 
været  i  Evangeliets  Tjeneste  i  70  Aar,  enten  ude  eller 
hjemme,  og  enten  jeg  har  arbejdet  i  et  fremmed  Land  eller 
hjemme,  saa  har  jeg  arbejdet  for  den  samme  store  Sag.  Det 
har  været  mit  Ønske  og  min  Bøn  at  være  i  Herrens  Tjeneste 
og  hjælpe  til  at  opbygge  Zion  enten  hjemme  eller  ude,  paa 
Land  eller  Hav,  og  hvorsomhelst  jeg  har  færdes  blandt  alle 
Folkeslag,  har  jeg  prøvet  paa  at  forkynde  Jesu  Kristi  Evan- 

gelium  og  baaret  mit  Vidnesbyrd  om  Guddommeligheden  af 
Profeten  Joseph  Smiths  Mission  i  denne  Uddeling. 

Herren  har  manifesteret  mange  Ting  for  mig,  som  jeg  al- 
drig offentlig  har  talt  om,  fordi  det  ikke  er  min  Pligt. 
Priset  være  hans  hellige  Navn.  Pris  Gud  fra  hvem  alt 
Godt  kom.  Pris  Jesus  Kristus,  Verdens  Frelser  og  vor 
Forløser,  Kirkens  ledende  Hoved.  Pris  den  Helligaand,  Lys  og 
Sandhed,  som  han  har  spredt  ud  om  Faderen  og  Sønnen. 
Pris  Gud  for  al  hans  Godhed  og  for  alle  Principer  af  Sandhed 
og  Lys,  som  han  har  aabenbaret  for  vor  Saliggørelse  og  Til- 
fredshed. 

Jeg  kunde  fortsætte  med  at  tale  en  hel  Del  mere  denne  Ef- 
termiddag, men  det  vil  ikke  være  Visdom,  fordi  der  er  saa 
mange  andre,  som  skal  tale.  Jeg  takker  Præs.  Grant,  fordi  han 
gav  mig  det  Privilegium  denne  Eftermiddag  at  optage  en 
liden  Tid  og  at  sige  nogle  faa  Ord  til  mine  Brødre  og  Søstre. 
Jeg  er  interesseret  i  at  virke  for  dette  Værk.  Jeg  føler  vel- 
signet i  min  Sjæl,  naar  jeg  ser  ud  over  denne  Forsamling, 
ser  disse  mine  gamle  Venner,  som  jeg  har  kendt  i  mange  Aar 
og  tillige  mine  nye  Venner.  Gud  er  med  dem,  de  udfører  et 
godt  Arbejde  ved  at  prædike  Jesu  Kristi  Evangelium  for  Men- 
neskeslægten, det  er  et  godt  Arbejde,  og  man  faar  Belønning, 
medens  man  virker. 

Jeg  ønsker  ikke  at  opholde  Eder  med  at  fortælle  Eder  om 
de  Prøver,  som  jeg  har  gennemgaaet,  da  jeg  i  mine  tidligere 
Dage  virkede  som  Missionær  i  et  fremmed  Land  uden  Pung 
og  Taske.  Herren  var  med  mig,  og  jeg  takker  ham,  at  han  er 
med  mig  i  Dag,  og  at  jeg  er  i  Stand  til  at  være  her  og  bære 
mit  Vidnesbyrd,  at  Jesus  af  Nazareth  er  Jesus  Kristus.  Han  er 
Kristus,  han  er  Messias,  han  er  Menneskeslægtens  Frelser. 
Ved  ham  og  af  ham  vil  denne  Verden  blive  frelst  og  kronet 
med  Herlighed,  og  gennem  ham  vil  Salighed  komme  til  alle. 

Maa  Gud  velsigne  Eder,  I  gode  Søstre,  som  arbejder  i  de 
forskellige  Organisationer.  I  udfører  et  stort  Arbejde,  I  mod- 
tager ikke  nogen  financiel  Betaling,  men  I  er  betalt  i  den  Vel- 

signelse,  som  I  modtager  af  Herren  i  Fællesskab  med  den 
Helligaand.  Gud  velsigne  alle  og  enhver,  hvor  I  færdes  og  i 
alle  Eders  Stillinger.  Vær  trofaste  mod  Gud  og  hans  Rige,  ad- 
lyd den  Befaling,  som  er  given  af  Frelseren:  Søg  forst  Guds 
Rige  og  hans  Retfærdighed,  hvilket  maatte  Gud  hjælpe  os  alle 
til  formedelst  Jesus  Kristus.  Amen. 


EFTERAARSKONFERENCER. 

Efteraarskonferencer  vil  blive  afholdt  som  folger: 
i  Aalborg  den  7.,  8.  og  9.  Oktober  1922, 
i  Aarhus  den  14.,  15.  og  16.  Oktober  1922, 
i  København  den  20.,  21.  og  22.  Oktober  1922. 
Alle  Konferencepræsidenter  anmodes  om  at  ordne  alle  En- 
keltheder med  Hensyn  til  Møderne,   passende   til  de  lokale 
Forhold. 


ANKOMST. 

Broder  C.  P.  Sørensen  og  Hustru  ankom  til  Kobenhavn  med 
Dampskibet  »United  States«  den  5.  ds. 

Vi  byder  dem  velkommen  til  deres  smukke  Fødeland  og 
haaber,  at  de  maa  befinde  sig  godt  i  den  Tid,  de  opholder  sig 
her. 

Broder  og  Søster  Sørensen  er  beskikket  til  at  virke  som 
Missionærer  i  Aalborg  Konference. 


Er  der  noget  Menneske,  som  kender  Gud? 

* 

Herren  skal  opløfte  et  Banner  for  Hedningerne  og  sanke  Is- 
raels fordrevne  og  samle  Judas  adspredte  fra  Jordens  fire 
Hjørner.  (Es,  11:  11.— 12.). 

BISKOP  O.  B.  ANDERSENS  BESØG. 

Det  var  en  sand  Glæde  at  modtage  Besøg  af  Biskop  Ander- 
sen, som  overværede  vort  Ungdomsmøde  Tirsdag  den  29.  Au- 
gust og  en  festlig  Sammenkomst  Onsdag  den  30.  August,  i 
hvilke  Møder  han  talte  og  meddelte  mange  af  sine  inter- 
essante Livserfaringer. 

Biskop  Andersen  er  født  i  Danmark,  hvor  han  annammede 
Evangeliet;  han  virkede  i  5  Aar  som  Missionær  blandt  sine 
Landsmænd;  Aaret  1873  rejste  han  fra  Danmark  til  Utah, 
hvor  han  har  opholdt  sig  i  disse  mange  Aar. 

Br.  Andersen  har  været  Biskop  21  Aar  i  Morgan  Citys 
nordre  Ward.  Han  blev  hæderligt  afløst  fra  denne  ansvars- 
fulde Stilling  af  Kirkens  Autoriteter  med  stor  Taknemmelig- 
hed for  det  gode  Arbejde,  han  havde  udført  som  Biskop  i 
disse  mange  Aar,  og  som  Anerkendelse  af  hans  Paalidelighed 
og  Troværdighed  blev  han  beskikket  som  Præsident  for  Hoj- 
præsternes  Kvorum  i  Morgan  Stift. 

For  Nærværende  er  han  bosat  i  Salt  Lake  City,  og  han  vil 
tilbringe  en  Del  af  sin  Tid  med  at  udføre  Ordinancer  for  sine 
hedengangne  Slægtninge  i  Salt  Lake  Citys  Tempel.  Ved  sit  Be- 
søg her  i  Danmark  samlede  han  et  talrigt  Slægtregister  i  den 
Hensigt  at  udføre  de  nødvendige  Ordinancer  for  sine  afdøde 
Paarørende. 

Br.  Andersen  afrejste  herfra  København  den  31.  August 
med  »Oscar  II«  til  sit  Hjem  i  Salt  Lake  City.  Det  er  altid  en 
Opmuntring  at  modtage  Besøg  af  saadanne  Brødre,  som  har 
en  lang  Erfaring  i  Kirkens  Tjeneste,  og  lytte  til  deres  be- 
lærende Formaninger,  Raad  og  Vejledning.  Br.  Andersen 
er  meget  interesseret  i  Evangeliets  Fremme  og  i  den  »Skan- 
dinaviske Stjerne«. 

Han  selv  subskriberede  paa  »Stjernen«  og  lovede,  at  han 
vilde  tage  fat  med  Interesse  for  at  samle  saa  mange  Abon- 
nenter paa  »Stjernen«  som  muligt. 

Vi  ønsker  ham  Lykke  og  Fremgang  paa  dette  saa  vel  som 

paa  alle  andre  Omraader,  takker  ham  for  hans  Besøg  hos  os 
og  beder  Gud  velsigne  ham  fremdeles  i  hans  Virksomhed  i 
Kirkens  Interesser. 


„SKANDINAVIENS  STJERNE" 

begynder  om  kort  Tid  sin  72.  Aargang,  en  ualmindelig  lang 
Aarrække  for  et  Blad  og  som  beviser  dets  Levedygtighed.  Af 
de  mange  trofaste  Abonnenter,  som  Bladet  i  disse  mange  Aar 
har  haft,  er  Tusinder  rejste  til  Utah,  og  vi  tvivler  ikke  paa, 
at  mange  af  disse  ofte  sender  Bladet  en  venlig  Tanke.  Men 
lad  det  ikke  blive  ved  Tanken  alene,  men  tegn  Eder  for  et 
Abonnement  af  Bladet,  det  bringer  Eder  et  venligt  Pust  fra 
gamle  Danmark,  fra  den  Menighed,  hvor  I  annammede  Evan- 
vangeliet,  og  hvortil  I  viede  Eders  første  Kræfter.  Jo  flere 
Abonnenter  et  Blad  har,  desto  billigere  bliver  Abonnementet. 
Til  Amerika  kan  det  portofrit  sendes  for  Doll.  1,25  aarlig.  Stot 
Bladet  og  vis  Eders  Interesse  for  Kirkens  Anliggender  ude  i 
Verden. 

Og  til  Eder,  Brødre  og  Søstre  her  i  Danmark  og  Norge, 
som  alt  længe  har  været  Abonnenter  paa  »Skandinaviens 
Stjerne«,  skal  vi  sige  dette:  Skaf  Eders  Blad  hver  en  Abon- 
nent til  foruden  Eder  selv,  skriv  i  Eders  Blad  hvad  I  har  paa 
Hjærtet  af  gode  og  ædle  Tanker.  »Skandinaviens  Stjerne«  kan 
tælle  mange  af  Kirkens  Medlemmer  blandt  sine  Skribenter, 
mange,  som  har  skrevet  udmærkede  Artikler,  der  fortjener 
saa  stor  Udbredelse  som  muligt.  Derfor 

Støt  Eders  Blad. 

Virk  for  dets  Udbredelse. 
Derved  bidrager  I  Eders  til  Kirkens  Fremgang. 


Jeg  vil  føre  Eder  fra  Folkene  og  sanke  Eder  af  Landene,  i 
hvilke  I  er  adspredte,  med  en  stærk  Haand  og  med  en  udrakt 
Arm. 

ÆLDSTE  JOHN  TANNERS 
LEVNETSBESKRIVELSE. 

Analyseret  paa  Ny  Testamentligt  Grundlag. 

Af  Morten  A.  C.  Nicolaysen. 

(Fortsat  fra  Side  272.) 

Der  kan  ikke  være  nogen  Tvivl  om,  at  naar  vi  tager  i  Be- 
tragtning alle  de  stridende  religiøse  Meninger  og  mørke  Vild- 
farelser indenfor  Kristenheden  (alle  store  Kirkesamfund  ibe- 
regnet) og  den  dermed  følgende  aandelige  som  legemlige 
Usundhed  i  Samfundslivet,  at  Nødvendigheden  krævede  de 
himmelske  Sendebuds  jordiske  Nærværelse  for  at  bringe  Ly- 
sets Klarhed,  Intelligens  og  Livsglæde  i  alt  dette  Mørke,  om 
ikke  Menneskene  skulde  gaa  under  i  Vantro,  Haabløshed  og; 
Egoisme  overfor  Medmennesker.  Med  denne  korte  Betragt- 
ning af  John  Tanners  Myndighedsbevis,  som  næsten  lige- 
lydende medgives  alle  Kirkens  Missionærer,  skal  jeg  blot  hen- 
føre den  samvittighedsfulde  Læser  til  Apostlenes  beseglede 
Myndighed,  omtalt  af  Matthæus  i  18:  18.— 19.  og  Matt.  7:  29., 
Mark.  1:  22.  Det  var  denne  Myndighed,  de  overdrog  til  Pro- 
feten Joseph  Smith,  og  han  igen  til  andre  og  saa  fremdeles* 
og  hele  Kirken  bliver  saaledes  tilknyttet  de  himmelske  Mag- 
ter, hvorfra  den  er  udsprungen;  og  der  er  ingen  Grund  til,  at 
Myndigheden  skulde  borttages  fra  den,  saalænge  Kirken  som 
et  Hele  holder  Kristi  Befalinger  og  bærer  de  himmelske 
Frugter  i  Liv  og  Levnet.  (Matt.  7:  16.— 20.,  12:  31.— 37.,  Joh. 
15.  Kap.).  Den  store  katolske  Kirke  gør  ganske  vist  den  samme 
Paastand  om  guddommelig  Efterfølgelse  fra  Apostlen  Peter. 
Men  dens  Lære,  Liv  og  Kirkeorganisation  kan  i  Historiens 
Lys  ikke  holde  Stand  ved  en  betænksom  Undersøgelse  og 
Sammenligning  af  det  Ny  Testamente.  Den  romersk-katolske 
Kirke,  som  igen  faar  stor  Udbredelse  i  Danmark,  maa  siges  at 
være  en  Blanding  af  kristelige  Sandheder,  hedenske  Vild- 
farelser og  orientalsk  Kultus.  Undersøgelser  har  paavist  be- 
stemt Lighed  med  Aartusinde  gamle  Ceremonier  i  Buddhas 
Templer  i  Orienten,  og  dens  egen  Kirkes  Ceremonier. 

Den  katolske  Kirkes  protestantiske  Udspring  er  ikke  bedre 
stillet  i  guddommelig  Myndighed.  Et  slaaende  Bevis  derpaa 
er  følgende  Udtalelse,  som  jeg  maa  samstemme  med,  af  en  af 
dens  egne  Præster,  som  vel  maa  anses  for  at  have  studeret  til- 
strækkeligt over  det  historiske  og  theologiske  Problem  ved- 
rorende Sagen. 

»Pastor  Fjord  Christensen  paa  Askø  har  sogt  Afsked  som 
Præst  i  Folkekirken  fra  30.  Juni.  Han  har  paa  Forespørgsel  af 
»Loll.  Falst.  Stiftst.«  begrundet  dette  Skridt  med,  at  han  er 
kommet  til  fuld  Klarhed  over,  at  det  at  gøre  Guds  Vilje  i  alle 
Ting  saaledes,  som  denne  er  aabenbaret  i  den  hellige  Skrift, 
ikke  kan  forenes  med  Stillingen  som  Præst  i  Folkekirken,  idet 
der  i  denne  findes  meget,  der  er  i  direkte  Modstrid  med  Guds 
Ord,  bl.  a.  den  ganske  ubibelske  Kaldelsesmaade,  jfr.  Apost- 
lenes Gerninger  20:  28.,  hvor  den  hellige  Aand  nævnes  som 
den,  der  indsætter  Menighedens  Tilsynsmænd,  og  det  falske 
Menighedsbegreb,  hvorefter  alle  Barnedobte  regnes  til  Menig- 
heden, baade  Skoger,  Horkarle,  Drankere,  Fritænkere  og  Spot- 
tere, og  Sognepræsten  tvinges  til  at  betjene  disse  med  Menig- 
hedens helligste  Goder,  hvilket  ikke  kan  andet  end  besvære 
en  vaagen  Samvittighed.  Endvidere  er  det  umuligt  at  aflægge 
Præsteløftet  for  den,  der  kun  anerkender  den  hellige  Skrift 
som  Regel  og  Rettesnor,  idet  dette  Løfte  forpligter  Præsten 
paa  andet  end  Skriften.« 

I  ovennævnte  Anforelse  af  et  Skriftsted  fra  Apostl.  Gern. 
tænkes  paa,  at  den  Helligaand  har  inspireret  Paulus  til  at 
indsætte  bestemte  kvalificerede  Tilsynsmænd  over  Menig- 
hederne. (Se  Citaterne  om  Kirkens  Styrelse). 

7.  Vi  finder  i  det  Ny  Testamente,  at  Kristi  Disciple  led  For- 
følgelse for  Retfærdigheds  Skyld.  Jesus  forventede  det.  »Have 
de  forfulgt  mig,  vil  de  og  forfølge  Eder.«  (Joh.  15:  20).  Det 
kan  næppe  undgaas.  Thi  hvor  det  Gode  og  Onde  eller  dets 
Afskygninger  modes  mellem  Viljer  i  Livets  Handlinger,  kan 
ifølge  de  evige  aandelige  Love  et  Sammenstod  ikke  undgaas. 
Men  Jesus  peger  i  sin  Bjergprædiken  paa  at  overvinde  det 
Onde  med  det  Gode.  Dette   er  den  aandelige  Lov,   som  vil 

skabe  den  rette  Lyksalighed  i  enhver  kristen  Sjæls  Hjærte,  og 
det  er  af  Psykologerne  kaldet  den  overnaturlige  Aands  Mod- 
vægt, hvilken  er  sand  i  sig  selv  og  derfor  ogsaa  i  Praksis. 

Paa  John  Tanner  og  Tusinder  af  hans  Trosfæller  kan  man 
anvende  Bjergprædikenens  Ord  i  Matthæus  Evang.  5.  Kap. 
11. — 12.  V.  Men  han  satte  sig  heller  ikke  til  Modværge  mod  de 
Onde  (Vers  39),  og  hans  korte  Levnedsskildring  fra  Forfølgel- 
sen og  Uddrivelsen  i  Kirtland,  Missouri  og  Illinois  beviser,  at 
han  prøvede  af  al  Magt  i  det  praktiske  Levned  og  Arbejde  at 
overvinde  det  Onde  med  det  Gode.  I  dette  Stykke  var  han  til- 
ligemed mangfoldige  Lidelsesfæller  i  god  Overensstemmelse 
med  de  første  Apostle  og  Hellige,  som  fulgte  Frelserens  Ord: 
»Frygter  ikke  for  dem,  som  kunne  ihjelslaa  Legemet,  men 
ikke  kunne  ihjelslaa  Sjælen,  men  frygter  snarere  for  dem,, 
som  kan  fordærve  Sjæl  og  Legeme  i  Helvede.«  (Matt.  10.  Kap.). 

Det  er  en  Udtalelse,  der  viser  Jesu  sande  Forstaaelse  af,  at 
det  aandelige  eller  vitale  Legemes  Ubesmittethed  af  Synd  og 
Ondskabens  Magt  er  af  uberegnelig  større  Værdi  end  Bevarel- 
sen af  den  jordbundne  Skal  af  Kød  og  Blod.  Den  lavere  plane- 
tariske Verden  er  fuld  af  selviske,  farlige,  ondskabsfulde  og 
umoralske  Elementer  baade  i  den  synlige  og  usynlige  Verden, 
fordi  Dødsforandringen  af  det  faste  Legeme  ikke  forandrer 
den  aandelige  Karakter.  Det  Menneske,  som  derfor  i  den  jor- 
diske Tilværelse  giver  efter  for  snedige,  egenkærlige,  daarlige 
og  urene  Væsener,  vil,  naar  det  gaar  ind  i  Aandeverdenen, 
blive  influeret  af,  opblandet  med  eller  saa  at  sige  taget  aande- 
lig  til  Fange  af  dette  samme  Selskab.  Og  det  er  »Helvedet«, 
som  Jesus  hentyder  til,  fordi  Aanden,  naar  den  er  ude  af  Le- 
gemet, er  flerfold  stærkere  i  sin  indre  aandelige  Karakter,  og 
de  daarlige  vil  saaledes  ikke  alene  staa  i  Vejen  for  deres  eget 
sande  Vel,  men  ogsaa  forhindre  andre  Aanders  Fremskridt  i 
deres  Higen  efter  at  forenes  med  det  himmelske  Riges  op- 
højede Intelligens.  Det  er  kun  dem,  som  ved  mere  eller  mindre 
Flid  for  deres  aandelige  Udvikling  i  Retfærdighed  og  Sand- 
hed, som  ved  kærlig  og  selvopofrende  Tjeneste  for  Menneske- 
hedens Fremskrift  og  evige  Gavn,  som  ved  at  adlyde  Kristus 

har  iført  sig  Lysets  og  Sjælens  usynlige  »hvide  Klæder«,  der 
vil  være  i  Stand  til  ved  Guds  Aand  og  Præstedømmets  Nøgler 
at  have  afgørende  Indflydelse  paa  og  overvinde  disse  farlige 
og  lave  aandelige  Væsner.  Dette  Indkig  i  den  aandelige  Ver- 
den er  ogsaa  i  Samklang  med  nogle  rapporterede  Udtalelser  af 
Profeten  Joseph  Smith.  (Kirk.  Hist.  5.  B.,  S.  425). 

8.  I  Ældste  Tanners  oprigtige  Opofrelser  og  Virksomhed  for 
»Guds  Rige  og  hans  Retfærdighed«  fik  han  igen  i  Tilgift 
(Matt.  5:  31. — 34.)  de  materielle  Velsignelser  og  Legemets 
Nødtørft,  saa  de  præsiderende  Brødre  kunde  anmode  ham  om 
at  udføre  en  Mission,  som  Ældsterne  med  faa  Undtagelser  ud- 
fører paa  egen  Bekostning.  Hans  Beredvillighed  til  at  opgive 
sit  Gods  for  Ordets  Forkyndelse  og  vinde  Sjæle  for  Guds  Rige 
i  Forbindelse  med  det  menneskekærligt  opofrende  og  ædel- 
modige Bevis  overfor  Broder  Joseph  paa  Gaden  i  Nauvoo 
viser,  at  han  var  i  god  Overensstemmelse  med  det  Ny  Testa- 
mentes sande  Karakteristik  af  Opofrelse  og  Efterfølgelse  af 
Jesus  Kristus  (Lukas  18:  18.— 30.,  Mark.  10:  20.— 30.),  og  det 
er  tillige  for  Verden  et  Vidnesbyrd  om  en  overordentlig  brav 
og  retskaffen  Mands  absolute  Tillid  til  Profetens  gode  Karak- 
ter og  Erfaringen  af  Josephs  profetiske  Gerning  for  Menne- 
skenes Lykke;  tillige  er  det  et  Vidnesbyrd  om,  at  den  Daab, 
han  nu  selv  gik  ud  for  at  døbe  med,  virkelig  var  »fra  Him- 
len«, som  Johannes  den  Døbers  var  »fra  Himlen«. 

(Fortsættes). 

DEN  SMUKKE  JORD. 

Du  gamle  Jord,  Du  klæder  Dig 

igen  i  Sommergrønt. 

Jeg  ser  derpaa  og  glæder  mig 

og  finder,  det  er  kønt. 

Din  Dejlighed  er  lige  sund 

for  Hædersmand  som  Skarn. 

Jeg  takker  Dig  af  Hjærtens  Grund, 

fordi  jeg  blev  Dit  Barn. 

Man  kaldte  Dig  en  Jammerdal 

og  mente,  Navnet  traf. 

Lad  dem  om  det,  som  dyrker  Kval; 

det  er  dem  selv  til  Straf. 

Jeg  nyder,  hvad  Du  giver  mig, 

og  hygger  mig,  imens 

de  Travrige  forskriver  sig 

til  selvgjort  Pestilens. 

Her  findes  nok  af  Herlighed 

og  Solskin  og  Humør, 

naar  kun  man  selv  har  Kærlighed 

til  Glædens  blaa  Kulør. 

Den  tvære  Mand  kan  trave  Mil 

og  finder  ingen  Ven; 

men  den,  der  selv  har  Raad  til  Smil, 

faar  lutter  Smil  igen. 

Du  gamle  Jord,  som  hver  en  Vaar 
igen  er  grøn  og  ung, 
hvor  er  det  dumt,  at  mange  gaar 
og  finder  Vejen  tung.  — 

-At  lægge  Smaasten  i  sin  Sko, 

naar  man  skal  ud  at  gaa, 
det  er  den  værste  Overtro, 
et  Fæ  kan  hitte  paa. 

Vilhelm  From  Bartrumsen. 

